**Τεστ Κατάταξης Γ1-Γ2**

**Grading Test C1-C2**

**Οδηγίες**

Πρέπει να γράψετε το τεστ μέσα σε 2 το πολύ ώρες. Μπορείτε να το γράψετε σταδιακά, μισή ώρα κάθε βράδυ. ΔΕΝ μπορείτε να χρησιμοποιήσετε το λεξικό σας.

**Προσοχή!** Δεν πρέπει και δεν μπορείτε να γράψετε **όλο** το τεστ. Όσο προχωράτε γίνεται όλο και πιο δύσκολο. Το τεστ αυτό θα μας βοηθήσει να δούμε αν κάνατε καλή επιλογή του επιπέδου σας. Δεν είναι πραγματικές εξετάσεις γι’ αυτό δεν χρειάζεται να γράψετε ένα ΚΑΛΟ τεστ. Αν έχετε οποιαδήποτε απορία μπορείτε να επικοινωνήσετε μαζί μας (email: [ifigenia@hcc.edu.gr](mailto:ifigenia@hcc.edu.gr) , τηλέφωνο: +30-6944105484).

Εκτυπώστε και γράψτε το τεστ με το χέρι. Όταν τελειώσετε, στείλτε μας το τεστ με email ([ifigenia@hcc.edu.gr](mailto:ifigenia@hcc.edu.gr) ) σε pdf (καλύτερα) ή σε φωτογραφία.

**Instructions**

The duration of the test must not surpass 2 hours. You can write it in stages, every night for half and hour. You can NOT use your dictionary.

**Attention!** You must not and you cannot write **the entire** test. As you progress it becomes all the more difficult. This test will help us place you in the level that is most adequate for you. They are not real tests therefore you do not have to do a GOOD test. If you need any clarification do not hesitate to contact us (email: [ifigenia@hcc.edu.gr](mailto:ifigenia@hcc.edu.gr) , phone: +30-6944105484). Please send it by e-mail ([ifigenia@hcc.edu.gr](mailto:ifigenia@hcc.edu.gr) ) in PDF or image.

**Όνομα / Name** ………………………………………………………………………

Μαθήματα από / έως ………………………………………………………………………

Courses from / to

Επίπεδο ………………………………………………………………………

Level

**Α1 Γράψτε ένα άρθρο για την εφημερίδα, το οποίο να περιγράφει τη θέση της γυναίκας στο παρελθόν (πριν 100 ή 200 χρόνια) στη χώρα σας. (100 - 150 λέξεις).**

..................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

**Α2. Γράψτε ολόκληρες τις προτάσεις στον πληθυντικό αριθμό**

1. Έμεινε στην πόλη αυτή ένα χρόνο και μετά μετακόμισε στην Αμερική.

.....................................................................................................................................................................................................................................................................................................

1. Αυτό το προσόν δεν είναι αρκετό για την υπεύθυνη θέση του συμβούλου σε μεγάλη εταιρεία.

.....................................................................................................................................................................................................................................................................................................

1. Το θέμα του βιβλίου αυτής της συγγραφέως είναι πραγματικά ενδιαφέρον και αφορά όλο το έθνος.

.....................................................................................................................................................................................................................................................................................................

1. Αυτός ο δημοφιλής πολιτικός χρειάζεται καλό διερμηνέα αν θέλει να μιλήσει στη γλώσσα του στο διεθνές συνέδριο.  
   ................................................................................................................................................................................................................................................................................................

**Α3 Συμπληρώστε τον σωστό τύπο της μετοχής των ρημάτων που δίνονται σε παρένθεση**

1. Ο γάμος θα γίνει την **ερχόμενη** (έρχομαι) Τετάρτη.
2. Ας τα ξεχάσουμε όλα. Περασμένα \_\_\_\_\_\_\_\_\_\_\_\_\_\_\_ (ξεχνιέμαι).
3. Ήμουν \_\_\_\_\_\_\_\_\_\_\_\_\_\_\_ (χαίρομαι) για το βραβείο αυτό.
4. Ο Σεφέρης είναι ο \_\_\_\_\_\_\_\_\_\_\_\_\_\_\_ (αγαπιέμαι) μου ποιητής.
5. Όλα τα προβλήματά μου είναι \_\_\_\_\_\_\_\_\_\_\_\_\_\_\_ (λύνομαι) και όλοι οι λογαριασμοί μου \_\_\_\_\_\_\_\_\_\_\_\_\_\_ (πληρώνομαι).

**Α4 Διαβάστε το κείμενο**

**Προλεγόμενα και παραλειπόμενα στο πρόβλημα της παιδείας στην Ελλάδα**

**α.** Η έκθεση του ΟΟΣΑ για την κατάσταση της Παιδείας στη χώρα μας δεν αποτελεί απλώς ένα συγκλονιστικό κείμενο, αλλά διαγράφει με τον πιο ήπιο και διπλωματικό τρόπο την οριστική καταδίκη του εκπαιδευτικού μας συστήματος. Του εκπαιδευτικού μας συστήματος, που η αναδιοργάνωσή του - και το ξεκαθαρίζει απόλυτα η έκθεση - στάθηκε ένα από τα κύρια και επίμονα μελήματα όλων των κυβερνήσεων μετά το 1974. Και φυσικά ερωτάται εντελώς πρακτικά: γιατί επιτέλους η τόση κακοδαιμονία, γιατί στην ουσία δεν προχωρήσαμε βήμα, παρά τα άριστα και φιλόδοξα σχέδια, τις καλές προθέσεις, τις τόσες και τόσες προσπάθειες; Η απάντηση είναι μία και μόνη, που αναλύεται - και θα την αναλύσουμε χωρίς φόβο και πάθος - σε πολλά επίπεδα: στην Παιδεία υπάρχουν τεράστια επενδυμένα συμφέροντα και καμία κυβέρνηση δεν ήταν διατεθειμένη να τα θίξει αποφασιστικά, πληρώνοντας το σημαντικό πολιτικό κόστος, που κάτι τέτοιο συνεπάγεται.

**β.** Σαν προοίμιο, και βεβαίως, σαφέστατη και απερίφραστη προειδοποίηση προς τη νέα κυβέρνηση, είμαστε υποχρεωμένοι να πούμε ότι στην Παιδεία ή ασκείται πραγματική πολιτική ή παραμένουμε στα όρια του ελιγματικού πολιτικαντισμού, που δεν αφήνει κανένα περιθώριο για γνήσια και θεμελιακή αντιμετώπιση της εκπαιδευτικής μας εφιαλτικής νοσηρότητας.

**γ.** Όταν μιλάμε για Παιδεία ασφαλώς σωστά αναφερόμαστε στο εκπαιδευτικό σύστημα, κατά πρώτιστο λόγο, και στους φορείς του εκπαιδευτικού συστήματος, εκπαιδευτικό προσωπικό όλων των κατηγοριών, κατά δεύτερο λόγο. Όμως, όταν μιλάμε για Παιδεία ξεχνάμε ότι στην υπόθεση αυτή παρεμβαίνει δυναμικά και πολυδιάστατα ολόκληρη η κοινωνία έμμεσα, σαν φορέας μιας αντίληψης για το τι είναι Παιδεία και ποιοι θα πρέπει να είναι οι στόχοι της, και άμεσα με τον τρόπο που λειτουργούν και τη στάση που έχουν διαμορφώσει σχετικά με την Παιδεία οι γονείς, και βεβαίως πριν απ΄ όλα οι εκπαιδευόμενοι όλων των κατηγοριών.

**δ.** Είναι χαρακτηριστικό ότι το κατηγορητήριο περιλαμβάνει ορθές, κατά κανόνα, αιτιάσεις ενάντια στο εκπαιδευτικό σύστημα και το εκπαιδευτικό προσωπικό, αφήνει όμως έξω - όχι συνήθως, αλλά πάντοτε - τις ευθύνες των υπολοίπων συντελεστών. Με τον τρόπο αυτό μονομερούς προσέγγισης, μεγάλα και καίρια προβλήματα, όχι μόνο μένουν αναπάντητα, αλλά κυριολεκτικά αγνοούνται.

**ε.** Στοιχείο πρώτο, στο επόμενο αυτό επίπεδο ανάλυσης είναι η αντίληψη του μέσου Έλληνα για την Παιδεία που έχει δύο χαρακτηριστικά: την πεποίθηση ότι το δίπλωμα “λειτουργεί” αυτοδύναμα, ανεξάρτητα αν ο κάτοχός του έχει ή δεν έχει γνώσεις, και τη βεβαιότητα ότι η κατοχή πανεπιστημιακού διπλώματος διαφοροποιεί κοινωνικά προς τα πάνω τον κάτοχό του.

**στ.** Η τοποθέτηση αυτή, έχει καταλυτικές επιπτώσεις στην εκπαίδευση, διότι: α) η σωστή άποψη “όχι φραγμός στην Παιδεία” παίρνει την έννοια ότι όλοι οι Έλληνες έχουν τα προσόντα και πρέπει να πάρουν πανεπιστημιακό δίπλωμα, το οποίο βεβαίως είναι λαθεμένο σ΄ όλη τη γραμμή, β) δεν υπάρχει καμία αντιστοιχία στις πραγματικές ανάγκες της οικονομίας και στα χορηγούμενα πανεπιστημιακά διπλώματα, με αποτέλεσμα να υπάρχει ένα συνεχώς αυξανόμενο “περίσσευμα” επιστημόνων και η προλεταριοποίησή τους να είναι αναπόφευκτη, γ) να μην μπορεί να θεμελιωθεί κανενός είδους επαγγελματικός προσανατολισμός, μια και οποιαδήποτε άλλη κατεύθυνση, εκτός από “δίπλωμα”, του νεαρού ατόμου θεωρείται, πριν από όλα από τους γονείς, υποβαθμιστική, κοινωνική μείωση, προσωπικός - και οικογενειακός - κόλαφος. Αρκεί να αναλογιστεί κανείς τις μάζες που αποστέλλονται - σε περίπτωση αποτυχίας στην Ελλάδα - στα ξένα πανεπιστήμια για την με κάθε μέσο απόκτηση διπλώματος (όταν εξαντληθεί και η Βαλκανική πιθανό να περάσουμε και προς την Αφρική!), για να αντιληφθεί την έκταση του προβλήματος, δ) να απορρίπτεται η τεχνική παιδεία, αντί να επιδιώκεται η ριζική αναδιοργάνωσή της, με το πρόσθετο και κυριολεκτικά αστείο επιχείρημα ότι η Τεχνική Παιδεία προετοιμάζει “εκτελεστικούς” για την ΕΟΚ, όταν μόνο μέσα από αυτή μπορεί να δημιουργηθούν τεχνικά στελέχη χρήσιμα για την παραγωγή, που τόσο σπανίζουν στον τόπο μας.

**ΒΑΣΙΛΗΣ ΦΙΛΙΑΣ**

1. **Συμπληρώστε τις προτάσεις σύμφωνα με το νόημα του κειμένου.**

***1****. Σύμφωνα με την έκθεση του ΟΟΣΑ:*

1. καμία κυβέρνηση πριν το 1974 δεν ενδιαφέρθηκε για την αναδιοργάνωση της Παιδείας.
2. όλες οι κυβερνήσεις μέχρι το 1974 προσπάθησαν να ανασυγκροτήσουν το εκπαιδευτικό σύστημα.
3. η κατάσταση της ελληνικής Παιδείας δεν είναι καθόλου αισιόδοξη.

***2.*** *Παρά τις τόσες προσπάθειες το ελληνικό εκπαιδευτικό σύστημα χαρακτηρίζεται από στασιμότητα γιατί:*

1. καμία κυβέρνηση δεν μπόρεσε να δώσει ριζικές λύσεις στο εκπαιδευτικό πρόβλημα.
2. καμία κυβέρνηση δεν αποφάσισε να αγνοήσει τα διάφορα συμφέροντα που κρύβονται στην εκπαίδευση και άσκησε τη δική του πολιτική.
3. η θεμελιακή αναδιοργάνωση της εκπαίδευσης κοστίζει πολύ.

***3.*** *Το θέμα της παιδείας είναι και κοινωνική υπόθεση γιατί:*

1. η κοινωνία προσδιορίζει έμμεσα το περιεχόμενο και τους στόχους της εκπαίδευσης.
2. οι γονείς και οι εκπαιδευόμενοι είναι φορείς παιδείας.
3. η συμπεριφορά των γονέων και των εκπαιδευόμενων επηρεάζει με άμεσο τρόπο την εκπαίδευση.

***4.*** *Οι αιτιάσεις ενάντια στην παιδεία:*

1. δεν δίνουν λύσεις γιατί είναι πάντοτε μονόπλευρες.
2. δεν είναι σωστές γιατί απευθύνονται σε λάθος πρόσωπα.
3. όχι μόνο δεν λύνουν τα προβλήματα αλλά τα επιδεινώνουν.

***5.*** *Σύμφωνα με την αντίληψη του μέσου Έλληνα το δίπλωμα πανεπιστημίου:*

1. επηρεάζει θετικά την κοινωνική θέση του κατόχου του.
2. είναι ανεξάρτητο από την κοινωνική θέση του κατόχου του.
3. αντιστοιχεί στις γνώσεις του κατόχου του.

***6.*** *Ένα σημαντικό αποτέλεσμα της υπερτίμησης του πανεπιστημιακού διπλώματος είναι ότι:*

1. όλοι οι έλληνες δεν αναγκάζονται να σπουδάσουν.
2. δημιουργείται χάσμα μεταξύ πτυχίου και αγοράς εργασίας.
3. πολλοί επιστήμονες θεωρούνται περιττοί.

***7.*** *Εκτός των άλλων, η θεοποίηση του πανεπιστημιακού διπλώματος έχει ως αποτέλεσμα:*

1. να δημιουργούνται συγκρούσεις μεταξύ γονέων και παιδιών.
2. να φεύγουν οι έλληνες για να βελτιώσουν τις σπουδές τους στο εξωτερικό.
3. να υποτιμώνται οι άλλες επαγγελματικές κατευθύνσεις.

***8.*** *Σύμφωνα με το συγγραφέα η αναδιοργάνωση της τεχνικής παιδείας:*

1. είναι αναγκαία λόγω της έλλειψης αρκετών τεχνικών στελεχών.
2. πρέπει να απορρίπτεται λόγω των πολλών προβλημάτων της.
3. συμβάλλει μόνο στην προετοιμασία “εκτελεστικών” στελεχών για την ΕΟΚ.

**2. Κάντε την περίληψη του κειμένου;**

...............................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

**Α5. Αντιστοιχίστε τις λέξεις της α΄ στήλης με τη σημασία τους στη β΄ στήλη (σύμφωνα με το κείμενο):**

1. ήπιος α)φροντίδα
2. αναδιοργάνωση β)πρόλογος
3. μέλημα γ)έμμεσος / πλάγιος τρόπος δράσης
4. κακοδαιμονία δ)σαφής / απροκάλυπτος
5. επενδύω ε)μπαίνω στη μέση / επεμβαίνω
6. συνεπάγομαι στ)μεγάλη αποτυχία / αρρώστια
7. προοίμιο ζ)έχω ως αποτέλεσμα
8. απερίφραστος η)κακοτυχία
9. ελιγμός θ)ήρεμος
10. νοσηρότητα ι)τροποποίηση της υπάρχουσας οργάνωσης
11. παρεμβαίνω κ)τοποθετώ χρήματα με σκοπό να κερδίσω

**Α6. Βρείτε στο κείμενο λέξεις που σημαίνουν**

1. Αυτός που συμμετέχει στις προσπάθειες που γίνονται για κάποιο συγκεκριμένο σκοπό (παράγραφος. γ)

........................................................................................................................

1. Κατηγορίες (παράγραφος. δ) ......................................................................................................................
2. Με πολλούς τρόπους (παράγραφος. γ) .....................................................................................................................
3. Εμπόδιο (παράγραφος. στ) ..........................................................................................................................
4. Αυτό που δίνεται (παράγραφος. στ) ...........................................................................................................................
5. Αυτό που δεν μπορούμε να αποφύγουμε (παράγραφος. στ) ...............................................................................................................................
6. Σκέφτομαι / Λαμβάνω κάτι υπόψη μου (παράγραφος. στ) ................................................................................................................................
7. Πλήθη / Μεγάλος αριθμός ατόμων (παράγραφος. στ) .................................................................................................................................
8. Προσβολή / Ταπείνωση (παράγραφος. στ) ................................................................................................................................
9. Τελειώνω (παράγραφος. στ) ..................................................................................................................................
10. Μέλος μιας επιχείρησης ή οργάνωσης με ιδιαίτερο ρόλο (παράγραφος. στ) .................................................

**Α7. Διορθώστε τα λάθη**

1. Οι πρόσφυγες έρχονται στη χώρα μας με ταχύτατους ρυθμούς.  
   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Αυτούς που τότε ασχολούνταν με τα εμπόρια η κοινή γνώμη τους καταδικάζει.  
   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Όλοι οι νέοι θέλουν την ανεξαρτοποίηση από τους γονείς τους.  
   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Όλοι μαζί οι επικεφαλείς αποφάσισαν να επιτεθούν στον εχθρό.  
   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. Πάντως όσο αναφορά τον ίδιο, δεν δέχτηκε να υπογράψει.  
   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. Τους προσκάλεσε όλους ανεξάρτητα ηλικίας.  
   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
7. Σ’ αυτό το βιβλίο ο συγγραφέας διαπραγματεύεται το θέμα της ειρήνης.  
   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_